****

**Uznesenie č. 108/2021**

**z 14. zasadnutia Obecného zastupiteľstva Obce Šalov**

**dňa 06.05.2021**

**K bodu 1. Otvorenie zasadnutia a schválenie programu rokovania**

Obecné zastupiteľstvo v Šalove

**schvaľuje**

doplnený program 14. zasadnutia OcZ

**Uznesenie č. 109/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

 **K bodu 2. Voľba návrhovej komisie, určenie overovateľov a zapisovateľa zápisnice**

Obecné zastupiteľstvo v Šalove na návrh starostky obce

**volí**

návrhovú komisiu v zložení: Eva Molnárová, Bc. Renáta Kassaiová, Ingrida Baranyaiová,.

**Uznesenie č. 110/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

**K bodu 3. Kontrola plnenia uznesení**

Obecné zastupiteľstvo v Šalove po kontrole uznesení z 13. zasadnutia OcZ

**berie na vedomie**

**s**právu o plnení uznesení z 13. zasadnutia OcZ, ktoré sa konalo 27.4.2021

**Uznesenie č. 111/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

**K bodu 4. Návrh „Zmluvy o prenájme nebytových priestorov“ so žiadateľom – Lepší život Šalov o. z.**

Obecné zastupiteľstvo po prerokovaní programového bodu Návrh „Zmluvy o nájme nebytových priestorov“ so žiadateľom – Lepší život Šalov o. z.

**a) berie na vedomie**

dôvodovú správu starostky obce k programovému bodu 4. Návrh „Zmluvy o nájme nebytových priestorov“ so žiadateľom – Lepší život Šalov o. z.

**b) berie na vedomie**

informáciu o plánovaných aktivitách a činnostiach občianskeho združenia

**c) prerokovalo**

Návrh zmluvy o prenájom nebytových priestorov – Lepší život Šalov o. z.

**d) schvaľuje**

podpísať Zmluvu o nájme nebytových priestorov č. 2021/000495/001 s nájomcom Lepší život Šalov o. z.

**e) schvaľuje**

vykonať opravy a stavebné úpravy na prenajatých priestoroch v rozsahu rekonštrukcia interiéru, výmenu okien a dverí, čiastočnú opravu strechy na vlastné náklady nájomcu, bez nároku na refundáciu vynaložených výdavkov od prenajímateľa

**Uznesenie č. 112/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

**K bodu 5. Zvyšovanie energetickej účinnosti budovy Kultúrneho domu v Šalove vrátane zatepľovania – projektová dokumentácia**

Obecné zastupiteľstvo po prerokovaní programového bodu Zvyšovanie energetickej účinnosti budovy Kultúrneho domu v Šalove, vrátane zatepľovanie – projektová dokumentácia

**a) berie na vedomie**

informáciu starostky obce o pripravovanej výzve OP KŽP

**b) schvaľuje**

prípravu ŽoNFP na projekt Zvyšovanie energetickej účinnosti budovy Kultúrneho domu v Šalove, vrátane zatepľovanie – projektová dokumentácia

**c)schvaľuje**

vypracovanie ŽoNFP s firmou Gemini Group s.r.o, BA, a podať žiadosť o nenávratný finančný príspevok na Zvyšovanie energetickej účinnosti budovy Kultúrneho domu v Šalove, vrátane zatepľovanie.

**Uznesenie č. 113/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

**K bodu 6. Rôzne**

**A) ŽoNFP na výmenu okien a dverí na budove ZŠ a MŠ prostredníctvom výzvy z Nadácie Gábora Bethlema**

Obecné zastupiteľstvo po prerokovaní programového bodu Rôzne A) ŽoNFP na výmenu okien a dverí na budove ZŠ a MŠ prostredníctvom výzvy z Nadácie Gábora Bethlema

**a) berie na vedomie**

informáciu starostky o vyhlásení výzvy z Nadácie Gábora Bethlema

**b) schvaľuje**

podanie žiadosti o NFP na výmenu okien a dverí na budove ZŠ a MŠ

**Uznesenie č. 114/2021**

**z 14. zasadnutia Obecného zastupiteľstva Obce Šalov**

 **dňa 06.05.2021**

**K bodu** **7. Rôzne**

**B) Informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce**

Obecné zastupiteľstvo po prerokovaní programového bodu Rôzne B) Informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce

**a) berie na vedomie**

informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce

**b) schvaľuje**

zámer prevodu nehnuteľnosti – prenájom pozemkov vo vlastníctve obce na poľnohospodárske účely spôsobom osobitného zreteľa v prospech doterajších nájomcov:

1. Kovacs Agro spol.s.r.o., Hronovce
2. Július Pásztor, Hronovce

Osobitným zreteľom je tá skutočnosť, že pozemky ktoré sú predmetom nájmu obec dlhodobo nevyužíva, a doterajší nájomcovia si v období nájmu obecných pozemkov od roku 2014 riadne plnili svoje záväzky voči obci Šalov, vyplývajúce zo sumy nájmu a dane z nehnuteľnosti, v riadnej výške a v čase splatnosti., súčasne sa o predmet nájmu riadne starali a obhospodarovali v súlade s osobitnými predpismi.

**c) schvaľuje**

podmienky nájmu pozemkov na poľnohospodárske účely pri prevádzkovaní podniku v prospech obchodnej spoločnosti KOVACS AGRO spol. s.r.o., IČO: 34 118 594, so sídlom Družstevná 12, Hronovce nasledovne:

predmetom nájmu sú pozemky doteraz užívané s nájomcom,

navrhovaná suma nájomného: 150,00 €/ha/rok,

doba nájmu 5 rokov bez automatického obnovenia zmluvy.

**d) poveruje**

starostku obce v prítomnosti právnej zástupkyni obce jednať s konateľom spoločnosti, odsúhlasiť pozemky užívané nájomcom, presné parcely a ich výmeru, a vypracovať zámer obce prenajať pozemky vo vlastníctve obce spôsobom osobitného zreteľa na poľnohospodárske účely pri prevádzkovaní podniku so schválenými podmienkami pre doterajšieho nájomcu spoločnosť KOVACS AGRO spol. s.r.o., Hronovce, v ktorom predmet nájmu bude už presne špecifikované pozemky s aktuálnou výmerou

**e) poveruje**

starostku rokovať s doterajším nájomcom p. Július Pásztor o podmienkach zámeru naďalej užívať pozemky v nájme od obce

**f) berie na vedomie**

informácie právnej zástupkyne obce o príprave trestného oznámenia na bývalú starostku obce Boženu Kapšovú vo veci  uzatvorenia nájomnej zmluvy o prenájme pozemkov na poľnohospodárske účely vo vlastníctve obce medzi prenajímateľom Obec Šalov a nájomcom KOVACS AGRO spol. s. r. o,  Hronovce